CELEX: 32013D0451
Language: lt
Date: 1378771200000
Title: 2013/451/ES: 2013 m. rugsėjo 10 d. Komisijos įgyvendinimo sprendimas, kuriuo pagal Europos Parlamento ir Tarybos reglamentą (EB) Nr. 443/2009 „Daimler“ variklio skyriaus sandarinimo sistema pripažįstama naujoviška naujų keleivinių automobilių išmetamo CO 2 kiekio mažinimo technologija  Tekstas svarbus EEE

11.9.2013   
            
            
               LT
            
            
               Europos Sąjungos oficialusis leidinys
            
            
               L 242/12
            
         KOMISIJOS ĮGYVENDINIMO SPRENDIMAS
   2013 m. rugsėjo 10 d.
   kuriuo pagal Europos Parlamento ir Tarybos reglamentą (EB) Nr. 443/2009 „Daimler“ variklio skyriaus sandarinimo sistema pripažįstama naujoviška naujų keleivinių automobilių išmetamo CO2 kiekio mažinimo technologija
   (Tekstas svarbus EEE)
   (2013/451/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. balandžio 23 d. Europos Parlamento ir Tarybos reglamentą (EB) Nr. 443/2009, nustatantį naujų keleivinių automobilių išmetamų teršalų normas pagal Bendrijos integruotą principą mažinti lengvųjų transporto priemonių išmetamo CO2 kiekį (1), ypač į jo 12 straipsnio 4 dalį,
   kadangi:
   
               (1)
            
            
               2013 m. vasario 15 d. gamintojas „Daimler AG“ (toliau – pareiškėjas) pateikė paraišką pripažinti variklio skyriaus sandarinimo sistemą naujoviška technologija. Pagal Komisijos įgyvendinimo reglamento (ES) Nr. 725/2011 (2) 4 straipsnį patikrintas paraiškos išsamumas. Komisija nustatė, kad pradinėje paraiškoje trūksta tam tikros svarbios informacijos, ir paprašė pareiškėjo ją pateikti. 2013 m. balandžio 17 d. pareiškėjas pateikė reikiamą informaciją. Nustatyta, kad paraiška išsami, ir Komisijos atliekamo paraiškos vertinimo laikotarpis pradėtas skaičiuoti nuo kitos dienos po to, kai paraiška buvo oficialiai gauta, t. y. nuo 2013 m. balandžio 18 d.;
            
         
               (2)
            
            
               paraiška įvertinta pagal Reglamento (EB) Nr. 443/2009 12 straipsnį, Įgyvendinimo reglamentą (ES) Nr. 725/2011 ir paraiškų pripažinti naujoviškas technologijas pagal Reglamentą (EB) Nr. 443/2009 rengimo technines gaires (toliau – Techninės gairės) (3);
            
         
               (3)
            
            
               paraiškoje aprašoma variklio skyriaus sandarinimo sistema, kurią taikant, t. y. užsandarinus variklio skyrių ir radiatoriaus sklende uždarius grotelių angas, išjungus automobilio degimą galima sumažinti prarandamos šilumos kiekį. Sulaikant šilumą lėčiau vėsta jėgos pavara. Vėl įjungus transporto priemonės degimą, dėl mažesnės trinties esant aukštesnei jėgos pavaros temperatūrai sumažėja sunaudojamų degalų ir išmetamo CO2 kiekis;
            
         
               (4)
            
            
               Komisijos nuomone, iš paraiškoje pateiktos informacijos matyti atitiktis Reglamento (EB) Nr. 443/2009 12 straipsnyje ir Įgyvendinimo reglamento (ES) Nr. 725/2011 2 ir 4 straipsniuose nurodytoms sąlygoms ir kriterijams;
            
         
               (5)
            
            
               pareiškėjas įrodė, kad 2009 m. į rinką patekusių paraiškoje aprašyto tipo variklio skyriaus sandarinimo sistemų skaičius neviršija Įgyvendinimo reglamento (ES) Nr. 725/2011 2 straipsnio 2 dalies a punkte nustatytos ribos. Šį teiginį patvirtina ir pridėta patikros ataskaita. Todėl Komisija mano, kad pareiškėjo teikiamas variklio skyriaus sandarinimas turėtų būti laikomas atitinkančiu Įgyvendinimo reglamento (ES) Nr. 725/2011 2 straipsnio 2 dalies a punkte nustatytą tinkamumo kriterijų;
            
         
               (6)
            
            
               siekiant nustatyti, kiek sumažės išmetamo CO2 kiekis, kai transporto priemonėje bus naudojama naujoviška technologija, reikia apibrėžti bazinę transporto priemonę, pagal kurios efektyvumą turėtų būti lyginamas transporto priemonės, kurioje taikoma naujoviška technologija, efektyvumas, kaip numatyta Įgyvendinimo reglamento (ES) Nr. 725/2011 5 ir 8 straipsniuose. Komisija mano, kad tinkama bazine technologija reikėtų laikyti ekologinių naujovių transporto priemonę, kurioje nėra variklio skyriaus sandarinimo sistemos;
            
         
               (7)
            
            
               pareiškėjas pateikė išsamią išmetamo CO2 kiekio sumažinimo bandymų metodiką. Šią metodiką sudaro ritinių stendo bandymai, pagal kuriuos nustatoma sušilusio variklio nauda (angl. Hot Start Benefit (HSB)). Ši nauda gaunama, kai variklio skyrius yra užsandarintas. Metodikoje pateikiamos formulės, atitinkančios Techninėse gairėse aprašytas supaprastinto variklio skyriaus sandarinimo vertinimo metodo formules. Komisija mano, kad pagal bandymo metodiką bus gaunami bandymų rezultatai, kuriuos galima patikrinti, pakartoti ir palyginti, ir kad ją taikant galima, remiantis statistiškai labai reikšmingais duomenimis, praktiškai įrodyti, kaip taikant naujovišką technologiją sumažės išmetamo CO2 kiekis, kaip nustatyta Įgyvendinimo reglamento (ES) Nr. 725/2011 6 straipsnyje;
            
         
               (8)
            
            
               atsižvelgdama į šias aplinkybes, Komisija mano, kad pareiškėjas įrodė, jog išmetamųjų teršalų kiekio sumažėjimas naudojant naujovišką technologiją yra ne mažesnis nei 1 g CO2/km;
            
         
               (9)
            
            
               kadangi dėl variklio skyriaus sandarinimo sistemos lėčiau vėstančio variklio poveikiui netaikomas standartinis bandymų ciklas, nurodytas Europos Parlamento ir Tarybos reglamente (EB) Nr. 715/2007 (4) ir Komisijos reglamente (EB) Nr. 692/2008 (5), Komisiją tenkina tai, kad variklio skyriaus sandarinimui netaikomas standartinis bandymų ciklas;
            
         
               (10)
            
            
               Komisija nustatė, kad patikros ataskaitą parengė nepriklausoma sertifikuota įstaiga „TÜV NORD Mobilität GmbH & Co. KG“ ir kad ataskaita patvirtinamos paraiškoje išdėstytos išvados;
            
         
               (11)
            
            
               atsižvelgdama į šias aplinkybes, Komisija mano, kad neturėtų būti prieštaravimų dėl nagrinėjamos naujoviškos technologijos pripažinimo;
            
         
               (12)
            
            
               visi gamintojai, norintys, kad dėl šiuo sprendimu pripažintos naujoviškos technologijos naudojimo būtų sumažintas jų vidutinis savitasis išmetamo CO2 kiekis siekiant savitosios teršalų išmetimo normos, turėtų pagal Įgyvendinimo reglamento (ES) Nr. 725/2011 11 straipsnio 1 dalį nurodyti šį sprendimą atitinkamų savo transporto priemonių EB tipo patvirtinimo sertifikato paraiškoje,
            
         PRIĖMĖ ŠĮ SPRENDIMĄ:
   1 straipsnis
   1.   „Daimler“ variklio skyriaus sandarinimo sistema pripažįstama naujoviška technologija pagal Reglamento (EB) Nr. 443/2009 12 straipsnį.
   2.   Išmetamo CO2 kiekio sumažinimas dėl 1 dalyje nurodyto „Daimler“ variklio skyriaus sandarinimo sistemos naudojimo nustatomas pagal priede pateiktą metodiką.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2013 m. rugsėjo 10 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 140, 2009 6 5, p. 1.
   
      (2)  2011 m. liepos 25 d. Komisijos įgyvendinimo reglamentas (ES) Nr. 725/2011, kuriuo nustatoma keleivinių automobilių išmetamo CO2 kiekio mažinimo naujoviškų technologijų pripažinimo ir patvirtinimo sistema (OL L 194, 2011 7 26, p. 19.).
   
      (3)  http://ec.europa.eu/clima/policies/transport/vehicles/cars/docs/guidelines_en.pdf.
   
      (4)  2007 m. birželio 20 d. Europos Parlamento ir Tarybos reglamentas (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos (OL L 171, 2007 6 29, p. 1).
   
      (5)  2008 m. liepos 18 d. Komisijos reglamentas (EB) Nr. 692/2008, įgyvendinantis ir iš dalies keičiantis Europos Parlamento ir Tarybos reglamentą (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos (OL L 199, 2008 7 28, p. 1).
   
      PRIEDAS
      
         Išmetamo CO2 kiekio sumažinimo naudojant „Daimler“ variklio skyriaus sandarinimo sistemą M1 transporto priemonėje nustatymo metodika
      
      1.   ĮVADAS
      Norint apskaičiuoti CO2 kiekio sumažėjimą, kurį galima susieti su „Daimler“ variklio skyriaus sandarinimo sistemos naudojimu M1 transporto priemonėje, reikia nustatyti:
      
                  a)
               
               
                  bandymo procedūrą variklio skyriaus sandarinimo sistemą turinčios ir jos neturinčios ekologinių naujovių transporto priemonės atvėsimo kreivėms nustatyti;
               
            
                  b)
               
               
                  bandymo procedūrą ekologinių naujovių transporto priemonės sušilusio variklio naudai (HSB) nustatyti;
               
            
                  c)
               
               
                  variacijos koeficientų apskaičiavimo formules;
               
            
                  d)
               
               
                  išmetamo CO2 kiekio sumažinimo skaičiavimo formules;
               
            
                  e)
               
               
                  išmetamo CO2 kiekio sumažinimo nustatymo procedūrą, kurią sertifikavimo tikslais taikys tipo patvirtinimo institucijos.
               
            2.   ATVĖSIMO KREIVIŲ NUSTATYMAS
      Bazinių ir ekologinių naujovių transporto priemonių atvėsimo kreivės nustatomos eksperimentiniu būdu. Kreivės taikomos tokių rūšių transporto priemonėms, kurių šiluminė talpa, variklio skyriaus sandarumas ir variklio šilumos izoliacija yra tokia pat kaip bazinės ir ekologinių naujovių transporto priemonės. Eksperimentinį bandymą sudaro nuolatiniai būdingos aušalo temperatūros matavimai termopora, visą parą esant pastoviai ne mažesnei kaip 14 °C aplinkos temperatūrai. Prieš išjungiamas variklis įkaitinamas iki aukščiausios aušalo temperatūros pakankamai kartų iš eilės pakartojant 3 punkte nurodytą naująjį Europos važiavimo ciklą (angl. NEDC).
      Parengus bandymui, kad visi siurbliai ir ventiliatoriai būtų išjungti, išjungiamas degimas ir ištraukiamas raktelis. Automobilio variklio dangtis visiškai uždaromas. Visos bandymo patalpoje esančios dirbtinės vėdinimo sistemos išjungiamos. Gautos matavimų kreivės suvedamos taikant matematinį metodą, apibūdintą 1 formule.
      1 formulė: 
      Čia:
      
                  T(t)
               
               
                  :
               
               
                  temperatūra per tam tikrą laiką [°C];
               
            
                  TO
                  
               
               
                  :
               
               
                  veikiančio variklio temperatūra [°C];
               
            
                  TA
                  
               
               
                  :
               
               
                  aplinkos temperatūra [°C];
               
            
                  d
               
               
                  :
               
               
                  skilimo konstanta [1/h].
               
            Gretinant dvi kreives taikomas mažiausiųjų kvadratų metodas. Jį taikant, temperatūros matavimo duomenų, gautų per 20 minučių iškart po variklio išjungimo, reikia nepaisyti, nes, išjungus aušalo sistemą, aušalo temperatūra nėra būdinga.
      3.   SUŠILUSIO VARIKLIO NAUDOS (HSB) NUSTATYMAS
      Ekologinių naujovių transporto priemonės HSB nustatoma eksperimentiniu būdu. Ši vertė parodo išmetamo CO2 kiekio skirtumą atliekant NEDC bandymą šaltu varikliu ir sušilusiu varikliu, atsižvelgiant į šalto variklio rezultatus:
      2 formulė: 
      Čia:
      
                  SVN
               
               
                  :
               
               
                  sušilusio variklio nauda;
               
            
                  CO2(hot)
               
               
                  :
               
               
                  išmetamo CO2 kiekis atliekant NEDC bandymą sušilusiu varikliu [g CO2/km];
               
            
                  CO2 (14 °C)
               
               
                  :
               
               
                  išmetamo CO2 kiekis atliekant NEDC bandymą šaltu varikliu [g CO2/km].
               
            Aušalo temperatūra bandymo šaltu varikliu pradžioje ir aplinkos temperatūra bandymo patalpoje turi būti ne mažesnė kaip 14 °C. NEDC bandymas sušilusiu varikliu atliekamas po NEDC bandymo šaltu varikliu. Tarp NEDC bandymų šaltu varikliu ir sušilusiu varikliu galima atlikti vieną ar du parengimo bandymui NEDC bandymus. Užtikrinama ir dokumentais patvirtinama, kad paleidiklio akumuliatoriaus įkrovimo būsenos (angl. SOC) variacija (pvz., naudojant vietinio tinklo valdiklio signalą) po kiekvieno bandymo bus iki 5 %. Visa bandymo procedūra pakartojama ne mažiau kaip du kartus. Suskaičiuojami šalto variklio ir sušilusio variklio CO2 rezultatų aritmetiniai vidurkiai ir atitinkami vidurkių variacijos koeficientai. Visa bandymo procedūra kartojama tol, kol abiejų aritmetinių vidurkių variacijos koeficientai yra mažesni kaip 1 % (žr. 4 punktą).
      4.   ARITMETINIŲ VIDURKIŲ VARIACIJOS KOEFICIENTŲ SKAIČIAVIMAS
      Aritmetinių vidurkių variacijos koeficientai skaičiuojami taikant šias formules:
      3 formulę: 
      
                  cv
                  
               
               
                  :
               
               
                  variacijos koeficientas;
               
            
                  
                     
               
               
                  :
               
               
                  standartinis aritmetinio vidurkio nuokrypis [g CO2/km];
               
            
                  
                     
               
               
                  :
               
               
                  aritmetinis vidurkis [g CO2/km]
               
            ir
      4 formulę: 
      
                  
                     
               
               
                  :
               
               
                  standartinis aritmetinio vidurkio nuokrypis [g CO2/km];
               
            
                  xi
                  
               
               
                  :
               
               
                  matavimo vertė [g CO2/km];
               
            
                  
                     
               
               
                  :
               
               
                  aritmetinis vidurkis [g CO2/km];
               
            
                  n
               
               
                  :
               
               
                  matavimų skaičius.
               
            5.   IŠMETAMO CO2 KIEKIO SUMAŽINIMO SKAIČIAVIMO FORMULĖS
      Santykinis išmetamo CO2 kiekio sumažinimo potencialas ΔCO2(t) esant skirtingai transporto priemonės stovėjimo trukmei (angl. parking time) skaičiuojamas taikant 5 formulę ir panaudojant šiuos duomenis:
      
                  —
               
               
                  ekologinių naujovių transporto priemonės, kurioje nėra variklio skyriaus sandarinimo sistemos (bazinė transporto priemonė), skilimo konstanta: dB
                      [1/h]. Ši vertė skaičiuojama pagal 1 formulę,
               
            
                  —
               
               
                  ekologinių naujovių transporto priemonės, kurioje yra variklio skyriaus sandarinimo sistema, skilimo konstanta: dE
                      [1/h]. Ši vertė skaičiuojama pagal 1 formulę,
               
            
                  —
               
               
                  sušilusio variklio nauda: HSB. Ši vertė skaičiuojama pagal 2 formulę,
               
            
                  —
               
               
                  stovėjimo trukmės paskirstymas (transporto priemonės sustojimų dalis): SVS (angl. share of vehicle stops). Taikoma (toliau pateikta) 2 lentelė,
               
            
                  —
               
               
                  CO2 tipo patvirtinimo vertė: TACO2
                        
                      [g CO2/km], t. y. bendra išmetamo CO2 masė.
               
            5 formulė: 
      Skaičiavimo rezultatai pateikiami toliau esančioje 1 lentelėje.
      
         1   lentelė
      
      
         Santykinis išmetamo CO2 kiekio sumažinimo potencialas ΔCO2(t) esant skirtingai transporto priemonės stovėjimo trukmei
      
      
                  Stovėjimo trukmė [h]
               
               
                  0,5
               
               
                  1,5
               
               
                  2,5
               
               
                  3,5
               
               
                  4,5
               
               
                  5,5
               
               
                  6,5
               
               
                  7,5
               
               
                  8,5
               
               
                  9,5
               
               
                  10,5
               
               
                  11,5
               
            
                  ΔCO2(t) [%]
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Stovėjimo trukmė [h]
               
               
                  12,5
               
               
                  13,5
               
               
                  14,5
               
               
                  15,5
               
               
                  16,5
               
               
                  17,5
               
               
                  18,5
               
               
                  19,5
               
               
                  20,5
               
               
                  21,5
               
               
                  22,5
               
               
                  23,5
               
            
                  ΔCO2(t) [%]
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            Visas sumažintas išmetamo CO2 kiekis pagal stovėjimo trukmę (pt) skaičiuojamas pagal 6 formulę (1).
      6 formulė: 
      Čia stovėjimo trukmės [h] ir SVS [%] vertės yra tokios kaip 2 lentelėje.
      
         2   lentelė
      
      
         Stovėjimo trukmės paskirstymas (transporto priemonės sustojimų dalis)
      
      
                  Stovėjimo trukmė [h]
               
               
                  0,5
               
               
                  1,5
               
               
                  2,5
               
               
                  3,5
               
               
                  4,5
               
               
                  5,5
               
               
                  6,5
               
               
                  7,5
               
               
                  8,5
               
               
                  9,5
               
               
                  10,5
               
               
                  11,5
               
            
                  SVS [%]
               
               
                  36
               
               
                  13
               
               
                  6
               
               
                  4
               
               
                  2
               
               
                  2
               
               
                  1
               
               
                  1
               
               
                  3
               
               
                  4
               
               
                  3
               
               
                  1
               
            
                  Stovėjimo trukmė [h]
               
               
                  12,5
               
               
                  13,5
               
               
                  14,5
               
               
                  15,5
               
               
                  16,5
               
               
                  17,5
               
               
                  18,5
               
               
                  19,5
               
               
                  20,5
               
               
                  21,5
               
               
                  22,5
               
               
                  23,5
               
            
                  SVS [%]
               
               
                  1
               
               
                  3
               
               
                  3
               
               
                  2
               
               
                  1
               
               
                  1
               
               
                  1
               
               
                  1
               
               
                  1
               
               
                  1
               
               
                  1
               
               
                  1
               
            Sumažintą išmetamo CO2 kiekį sudaro tipo patvirtinimo vertė (bendra išmetamo CO2 masė), padauginta iš daugiklio x (2). X vertė lygi 6 formulės nariui .
      Kai esamo tipo transporto priemonėje yra naujoviška technologija, taikoma ši formulė:
      7 formulė: 
      Čia:
      
                  CCO2
                     
                  
               
               
                  :
               
               
                  sumažintas išmetamo CO2 kiekis [g CO2/km];
               
            
                  TACO2 bazinė transporto priemonė
                  
               
               
                  :
               
               
                  ekologinių naujovių transporto priemonės, kurioje nėra variklio skyriaus sandarinimo, tipo patvirtinimo vertė [g CO2/km].
               
            Kai naujo tipo transporto priemonėje įdiegta naujoviška technologija ir CO2 tipo patvirtinimo vertė nustatyta esant įdiegtai naujoviškai technologijai, skaičiuojant sumažintą išmetamo CO2 kiekį taikoma ši formulė
      8 formulė: 
      Čia:
      
                  CCO2
                     
                  
               
               
                  :
               
               
                  sumažintas išmetamo CO2 kiekis [g CO2/km]
               
            
                  TACO2 naujo tipo transporto priemonė
                  
               
               
                  :
               
               
                  naujo tipo transporto priemonės, kurioje taikoma naujoviška technologija, tipo patvirtinimo vertė [g CO2/km].
               
            6.   EKOLOGINĖS NAUJOVĖS KODAS, NURODYTINAS TIPO PATVIRTINIMO DOKUMENTUOSE
      Nustatant bendrąjį ekologinės naujovės kodą, pagal Europos Parlamento ir Tarybos direktyvos 2007/46/EB (3) I, VIII ir IX priedus nurodytiną atitinkamuose tipo patvirtinimo dokumentuose, individualus šiuo sprendimu pripažįstamos naujoviškos technologijos kodas yra „3“.
      Pavyzdžiui, ekologinės naujovės kodas, kurį Vokietijos tipą patvirtinančioji institucija naudos patvirtindama dėl ekologinės naujovės gaunamą išmetamo CO2 kiekio sumažinimą, yra „e1 3“.
      
         (1)  Šioje 6 formulėje TACO2
          yra bazinės transporto priemonės tipo patvirtinimo vertė.
      
         (2)  Pagal Techninių gairių 8.5 punktą.
      
         (3)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus („Pagrindų direktyva“) (OL L 263, 2007 10 9, p. 1).